Terror bak rattet

Terror bak rattet (originaltittel: Duel) er en amerikansk thriller fra 1971 produsert for fjernsynsselskapet ABC og regissert av Steven Spielberg. Filmen handler om en bilfører som blir forfulgt av en mystisk lastebil på en øde veistrekning. Bilfører blir overbevist om at han lastebilføreren ønsker livet av ham. Hovedrollen spilles av Dennis Weaver. Manuset er basert på en novelle skrevet av Richard Matheson. Han skrev også manus.

Terror bak rattet er den første TV-filmen som Spielberg regisserte, og regnes også av enkelte som hans første spillefilm på grunn av at den ble satt opp på kino flere steder utenfor USA (blant annet i Norge).

Handling
David Mann er en middelaldrene mann på langtur gjennom et øde strøk i California. Underveis oppdager han at han blir forfulgt av en lastebil han nylig passerte. Etterhvert blir han overbevist om at lastebilsjåføren har fiendtlige hensikter og det hele utvikler seg til en slags katt og mus lek. Han forsøker å unnslippe sin usynlige fiende, men blir innhentet gang på gang. Etterhvert skjønner han at hans eget liv står på spill.

Om filmen
Terror bak rattet ble innspilt på 13 dager og på ett sted.

Verken lastebilsjåførens utseende eller motiv blir avslørt i filmen.

Manuset er basert på en novelle skrevet av Richard Matheson. Denne novellen ble publisert i Playboy i 1971 og tok utgangspunkt i en lignende hendelse som han selv hadde blitt utsatt for i 1963, samme dag som John F. Kennedy ble myrdet.

Oppmerksomhet 
Terror bak rattet er en av få TV-filmer som har blitt husket i ettertiden. Filmen var en av de første produksjonene til Spielberg hvor hans talent ble lagt merke til. Like etter fulgte TV-filmene Something Evil (1972) og Savage (1973).

Filmen ble godt mottatt av anmelderne og har fått 88 % på Rotten Tomatoes.

Den ble tildelt hovedprisen ved Avoriaz Fantastic Film Festival. Den ble også tildelt en Emmy i klassen beste lydklipp.

I rollene

Referanser

Eksterne lenker 

Thrillerfilmer fra USA
TV-filmer fra 1970-årene
Road movies fra USA
Filmer fra 1971
Filmer regissert av Steven Spielberg
Engelskspråklige filmer
TV-filmer fra USA
TV-produksjoner på ABC
Filmer lagt til rurale strøk
Filmer lagt til USA